google/wiki40b huggingface dataset:
पिनाक मल्टी बैरल रॉकेट लॉन्चर

विकास

भारतीय सेना रूसी बीएम-21 'ग्रैड' लांचरों का संचालन करती थी। 1981 में एक लंबी दूरी की तोपखाने प्रणाली के लिए भारतीय सेना की आवश्यकता के जवाब में, भारतीय रक्षा मंत्रालय ने दो आत्मविश्वास निर्माण परियोजनाओं को मंजूरी दी। जुलाई 1983 में, सेना ने प्रणाली के लिए अपने जनरल स्टाफ क्वालिटेटिव की आवश्यकता (जीएसक्यूआर) तैयार की। और साथ ही 1995 से प्रति वर्ष एक रेजिमेंट बनाने की योजना बनाई। यह प्रणाली अंततः रूसी बीएम-21 ग्रेड की जगह लेगी।
पिनाक का विकास दिसंबर 1986 में शुरू हुआ, जिसमें 26.47 करोड़ रुपये का स्वीकृत बजट था। विकास दिसंबर 1992 में पूरा किया जाना था। आर्ममेंट रिसर्च एंड डेवलपमेंट एस्टाब्लिशमेंट, पुणे स्थित डीआरडीओ प्रयोगशाला, ने इस प्रणाली का विकास किया।
मकबरा

यह इमारत किसी को दफनाने के बाद उसके ऊपर बनाई जाती है। यह स्मारक स्वरूप होती है। ऐसी प्रथा मुस्लिम एवं ईसाइयों में होती है। अधिकतर मुस्लिम बादशाहों के स्मारक मकबरे बने हैं।
२२८३ ईसा पूर्व

२२८३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२८३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
महिला मताधिकार

महिलाओं को मताधिकार (जिसे महिला मताधिकार, वोट करने का महिलाओं का अधिकार भी कहा जाता है) चुनावों में वोट देने के लिए महिलाओं का अधिकार है। 19वीं सदी के अंत में फ़िनलैंड, आइसलैंड, स्वीडन और कुछ ऑस्ट्रेलियाई उपनिवेशों और पश्चिमी अमेरिकी राज्यों में महिलाओं को सीमित मतदान अधिकार प्राप्त हुए। मतदान अधिकार हासिल करने के प्रयासों के समन्वय के लिए राष्ट्रीय और अंतरराष्ट्रीय संगठन, विशेषकर  अंतर्राष्ट्रीय महिला मताधिकार गठबंधन (1904, बर्लिन, जर्मनी में स्थापित) का गठन किया गया, और इसने महिलाओं के समान नागरिक अधिकारों के लिए भी काम किया।1881 में, आइल ऑफ मैन ने संपत्ति का स्वामित्व रखने वाली महिलाओं को वोट देने का अधिकार दिया। 1893 में,  न्यूजीलैंड की ब्रिटिश कॉलोनी ने महिलाओं को वोट देने का अधिकार दिया। दक्षिण ऑस्ट्रेलिया की कॉलोनी ने 1894 में ऐसा ही किया था और महिलाएं अगले चुनाव में मतदान कर सकी, जो 1895 में हुई थी। दक्षिण ऑस्ट्रेलिया ने भी पुरुषों के साथ महिलाओं के चुनाव के लिए खड़े होने की अनुमति दी थी।
1899 में पश्चिमी ऑस्ट्रेलिया ने पूर्ण महिला मताधिकार अधिनियमित किया, जिससे 31 जुलाई 1900 के संवैधानिक जनमत संग्रह में मतदान करने और 1901 राज्य और संघीय चुनाव में महिलाएं भाग ले सकी। mountengu chemsford sudhar (भारत शासन अधिनियम 1919) द्वारा भारत में पहली बार महिलाओं को वोट देने का अधिकार मिला ।
सर्वोदय बाल विद्यालय पूर्वी विनोद नगर (जयप्रकाश नारायन)

सर्वोदय बाल विद्यालय पूर्वी विनोद नगर (जयप्रकाश नारायन) दिल्ली, यह विद्यालय दिल्ली के पूर्वी जिला के मंडल-२ के अन्तर्गत है। विद्यालय का क्रमांक १००२००७ है।
संविधानी अदालत

High Court of Karnataka, Bangalore MMK.jpg
संविधानी अदालत अथवा संविधानी न्यायालय एक उच्च न्यायालय होता है जो मुख्यतः संवैधानिक नियमों को देखता है। इसका मुख्य कार्य नियमों के उल्लंघन को देखना और कुछ असंवैधानिक घटना का संज्ञान लेना होता है। इसके अतिरिक्त यह नये नियमों को भी देखता है और उसमें ध्यान रखता है कि कोई नया नियम किसी पुराने नियम के साथ विरोधाभाशी तो नहीं है।
तंत्रिका

किसी जीव के शरीर में तंत्रिका ऐसे रेशे को कहते हैं जिसके द्वारा शरीर के एक स्थान से दूसरे स्थान तक संकेत भेजे जाते हैं। तंत्रिका को अंग्रेजी में नर्व कहते हैं। मनुष्य शरीर में तंत्रिकाएँ शरीर के लगभग हर भाग को मस्तिष्क या मेरूरज्जु से जोड़कर उनमें आपसी संपर्क रखतीं हैं। यदि तंत्रिकाओं को क़रीब से देखा जाए तो वह न्यूरॉन नामक कोशिकाओं (सैल) के गुच्छों की बनी होतीं हैं। जब मस्तिष्क को किसी हाथ को हिलने का आदेश देना होता है तो मस्तिष्क से हाथ तक यह संकेत तंत्रिकाओं के ज़रिये ही भेजा जाता है। इसी तरह जब आँख पर कोई छवि पड़ती है तो उसके संकेत दिमाग़ तक तंत्रिकाएं ही ले जातीं हैं।
वैशाख कृष्ण तृतीया

वैशाख कृष्ण तृतीया भारतीय पंचांग  के अनुसार द्वितीय माह की अट्ठारहवी तिथि है, वर्षान्त में अभी ३१२ तिथियाँ अवशिष्ट हैं।
जिया मोदी

जिया मोदी (जन्म-१९ जुलाई,१९५६) एक भारतीय कानूनी सलाहकार हैं। उन्हें कॉर्पोरेट विलय और अधिग्रहण कानून, प्रतिभूति कानून, निजी इक्विटी और परियोजना वित्त के क्षेत्र में महतवपूर्ण माना जाता है। एक पारसी परिवार में जन्मे, भारत के पूर्व अटॉर्नी जनरल सोली सोराबजी के लिए, वह बहाई समुदाय में सक्रिय सदस्य हैं।

जीवनी

मोदी की प्रारंभिक शिक्षा एलफिंसटोन कॉलेज, मुंबई से हुई थी। उन्होंने कानूनी शिक्षा सिलविन कॉलेज, कैंब्रिज से व १९७९ में मास्टर की डिग्री होवार्ड लॉ स्कूल से की। उन्होंने स्टेट बार की परीक्षा पास की और न्यू यॉर्क में बतौर वकील की योग्यता प्राप्त की। भारत लौटने से पहले उन्होंने अपने पति के कहने पर, न्यूयॉर्क शहर में बेकर और मैकेन्ज़ी के साथ पांच साल तक काम किया। 
उन्होंने १९८४ में अपनी खुद की प्रैक्टिस शुरू कर दी और जिसे उन्होंने बाद में दूसरी कम्पनियां ऐजेडबी और पार्टनर्स (भारत की कानून फर्म में से एक हैं) के साथ जोड़ा, जहा वह एक प्रबंध भागिदार हैं। `
मोदी भारतीय राजनीतिज्ञ सोली सोराबजी की बेटी हैं, पारसी होने के बाद भी वह बहाई समुदाय की सक्रिय सदस्य हैं। वह न्यू एरा स्कूल की एक बोर्ड सदस्य हैं। मोदी की ३ बेटियां हैं और उनका विवाह एक व्यवसायी जयदेव मोदी के साथ हुआ। वह मुंबई में रहती हैं।

उपलब्धियां

बिजनेस टुडे ने मोदी को सितम्बर २००४ में भारत की सबसे शक्तिशाली भारतीय व्यावसायिक महिलाओ में से एक के रूप में सूचीबद्ध किया गया। २००६ में द इकोनॉमिक टाइम्स द्वारा उन्हें भारत के १०० सबसे शक्तिशाली सीईओ के रूप में सूचीबद्ध किया गया।
पारसोल

पारसोल (parsol)- जिला-अशोकनगर मध्यप्रदेश

जनसंख्या - Parsol एक मध्यम आकार के कुल 400 परिवार का अशोकनगर जिले के ईसागढ़, मध्य प्रदेश में स्थित एक गांव है।
बच्चो की जनसंख्या गांव की आबादी में 0-6 271 जो गांव की कुल आबादी का 14.22% हिस्सा बनाता है। Parsol गांव का औसत लिंग अनुपात 935 है जो Parsol के लिए 931. बाल लिंग अनुपात मध्य प्रदेश राज्य के औसत की तुलना में अधिक है के अनुसार जनगणना, 795 है 918 के मध्य प्रदेश के औसत से कम है।
Parsol गांव मध्य प्रदेश की तुलना में कम साक्षरता दर मैं है। 2011 में, Parsol गांव की साक्षरता दर मध्य प्रदेश के 69.32% की तुलना में 65.99% थी। Parsol में पुरुष साक्षरता 82.01% है, जबकि महिला साक्षरता दर 49.31% थी। यहा जितेंद् यादव संचालित -आदर्श शिक्षा प्रसार समिति ( आदर्श विद्या निकेतन स्कूल ) संचालित है।
गौचर विमानक्षेत्र

वायु सेवायें

गौचर विमानक्षेत्र यानि प्रस्तुत हवाई अड्डे का उपयोग मुख्यत: भारतीय सेनाओं तथा भारत सरकार व प्रादेशिक सरकार के राजनयिकों के लिये किया जाता है। समय-समय पर चार धाम यात्रियों को भी इसका लाभ मिलते रहता है।

आधुनिकीकरण

पिछले कुछ वर्षों पूर्व यानि 2013 की केदारनाथ त्रासदी के दौरान इस हवाई अड्डे की उपयोगिता की ओर भारत सरकार का ध्यान अधिक आकृष्ट हुआ है तथा आधुनिकीकरण में गति आई है।
मैसूर सदाशिव राव

कर्णाटक संगीत के महान संगीतकार थे।
मध्य प्रदेश राज्य ओपेन स्कूल, भोपाल

मध्य प्रदेश राज्य ओपेन स्कूल, भोपाल 'सबके लिये शिक्षा' के लक्ष्य को प्राप्त करने के लिये मध्य प्रदेश सरकार की पहल है। यह संस्था अगस्त १९९५ से स्वायत्तशासी संस्था के रूप में कार्य कर रही है।

परिचय

म.प्र. राज्य ओपन स्कूल द्वारा शिक्षा की वैकल्पिक व्यवस्था अत्यधिक लचीली मुक्त शिक्षा के माध्यम से की जाती है। छात्रों को कक्षा दसवीं तथा बारहवीं की इस लचीली शिक्षा के माध्यम से शिक्षित होने के कई अवसर लगातार उपलब्ध कराए जाते हैं। प्रदेश के सभी जिलों में स्थापित अध्ययन केन्द्रों के माध्यम से वर्ष भर खुला प्रवेश नीति के अन्तर्गत वर्ष में 2 बार जनवरी-अप्रैल (चार माह) तथा जुलाई-अक्टूबर (चार माह) प्रवेश दिया जाता है। इन सत्रों में प्रवेशित छात्रों की परीक्षाएं क्रमशः माह नवम्बर तथा माह मई में आयोजित की जाती हैं। म.प्र. राज्य ओपन स्कूल द्वारा संचालित, प्रदेश में एकमात्र इस अनूठी योजनान्तर्गत प्रवेशित छात्र को 5 वर्षों के अन्तराल में 9 परीक्षा अवसर उपलब्ध कराए जाते हैं। जिसमें वह अपनी योग्यतानुसार एक वर्ष में अथवा एक-एक करके अधिकतम 9 अवसरों में परीक्षा पास कर सकता है। छात्र के उत्तीर्ण विषयों का संकलन तब तक किया जाता है जब तक कि वह पूरे 5 विषयों को परीक्षा पास नहीं कर लेता। छात्र को 5 विषयों की परीक्षा उत्तीर्ण करने के बाद अंकसूची तथा प्रमाण पत्र दिए जाते ह

अध्ययन प्रक्रिया

मुद्रित स्व-अध्ययन सामग्री: अध्ययन सामग्री शिक्षार्थियों के स्वतः अध्ययन में सहायता के लिये विशेष रूप से तैयार की गई है। ये साधारण पाठ्य-पुस्तकें नहीं हैं और न ही पत्राचार पाठ्यक्रम के अंतर्गत भेजे जाने वाले पाठों से इनकी तुलना की जा सकती है। यह पुस्तकें राष्ट्रीय मुक्त विद्यालयी संस्थान, नई दिल्ली से मँगवाई जाती हैं। बाजार में उपलब्ध नहीं रहती हैं। ये पुस्तकें अध्ययन केन्द्रों पर दर्ज छात्र संख्यानुसार प्रेषित की जाती हैं। पाठ्य पुस्तकें हिन्दी भाषा में उपलब्ध कराई जाएंगी।
विद्यार्थी दिवस (महाराष्ट्र)

भीमराव आंबेडकर के विद्यालय प्रवेश दिवस 7 नवंबर को विद्यार्थी दिवस के रूप में मनाया जाता है। 'विद्यार्थी दिवस' मनाने का निर्णय महाराष्ट्र सरकार के शिक्षा विभाग द्वारा 27 अक्तुबर 2017 को लिया गया गया है। इस दिन महाराष्ट्र के सभी विद्यालयों एवं कनिष्ठ महाविद्यालयों में भीमराव आंबेडकर के जीवन पर आधारित व्याख्यान, निबंध, प्रतियोगितायें, क्विज कॉम्पिटिशन, कविता पाठ सहित विभिन्न कार्यक्रम आयोजित किए जाते है।

उद्देश

आंबेडकर ने सतारा शहर में राजवाड़ा चौक पर स्थित गव्हर्नमेंट हाईस्कूल अब 'प्रतापसिंह हाईस्कूल') में 7 नवंबर 1900 के दिन प्रथम बार स्कूल की अंग्रेजी पहली कक्षा में प्रवेश लिया था। इसी दिन से उनके शैक्षिक जीवन की शुरुआत हुई थी, उस समय उन्हें 'भीमा' कहकर बुलाया जाता था। स्कूल में उस समय 'भिवा रामजी आंबेडकर' यह उनका नाम रजिस्टर में क्रमांक - 1914 पर अंकित था। जिसके सामने आज भी बालक भीमराव के हस्ताक्षर मौजूद हैं। इस ऐतिहासिक दस्तावेज़ को स्कूल प्रशासन ने सम्मान और गर्व के साथ सहेज रखा है। इस घटना के स्मरण के रूप में और विद्यार्थीओं को ‘केवल शिक्षा ही उन्नती का एकमात्र साधन है, और इसके कठीन परिश्रम की जानकारी मिलने हेतू’ महाराष्ट्र सरकार ने इस दिवस को विद्यार्थी दिवस ठहराया।

निर्णय

सतारा के प्रवर्तन संगठन के अध्यक्ष अरुण जावले ने 7 नवंबर को राज्य शालाप्रवेश दिवस के रूप में घोषित करने की माँग महाराष्ट्र के सामजिक न्याय मंत्री राजकुमार बडोले और शिक्षा मंत्री विनोद तावडे के समक्ष उठाई थी। उनकी माँग पर दोनों ही मंत्रियों ने आंबेडकर के शाला में प्रवेश दिवस 7 नवंबर को “विद्यार्थी दिवस” के रूप में मनाने का निर्णय लिया है।
तनुजा

फिल्मी सफर

उन्होंने अपने फिल्मी करियर की शुरुआत अपनी बड़ी बहन नूतन के साथ हमारी बेटी (1950) में बेबी तनुजा के रूप में की। वयस्क के रूप में, उन्होंने फिल्म छबीली (1960) से शुरुआत की, जिसका निर्देशन उनकी मां ने किया था, और उनकी बहन नूतन ने मुख्य भूमिका निभाई थी। वह फिल्म जिसने वास्तव में उन्हें वयस्क नायिका के रूप में पहचान दिलाई, वह थी हमारी याद आएगी (1961), जिसे किदार शर्मा ने निर्देशित किया था।

व्यक्तिगत जीवन

तनुजा का जन्म मराठी परिवार में फिल्म निर्माता कुमारसेन समर्थ और अभिनेत्री शोभना समर्थ के यहाँ हुआ था। उनकी तीन बहनें हैं, जिनमें अभिनेत्री नूतन और एक भाई शामिल हैं। उनकी दादी, रतन बाई और मौसी नलिनी जयवंत भी अभिनेत्री थीं। शोभना ने तनुजा और उनकी बड़ी बहन नूतन के लिए पहली फिल्मों का निर्माण किया था। उनकी दो अन्य बहनें हैं; चतुरा, जो कलाकार हैं और रेशमा। उनका भाई जयदीप है। इनमें से कोई भी अभिनय में नहीं आया।
तनुजा ने 1973 में फिल्म निर्माता शोमू मुखर्जी से शादी की। दोनों की दो बेटियां हैं, अभिनेत्री काजोल और तनीशा। काजोल ने अभिनेता अजय देवगन से शादी की है। 10 अप्रैल, 2008 को 64 साल की उम्र में दिल का दौरा पड़ने से शोमू की मृत्यु हो गई। फिल्म निर्माता जॉय और देब उनके जेठ हैं। वह मोहनीश बहल की मौसी और रानी मुखर्जी की ताई हैं।
दूधधारी मंदिर

दूधाधारी मन्दिर रायपुर के पुरानी बस्ती, मठपारा में स्थित है।
पलामू

प्रसिद्ध चेरो राजा

सत्रहवीं सदी के प्रारंभिक दशकों में दक्षिण बिहार में चेरो राजा सबसे प्रभावशाली थे। भगवंत राय (१६१३-१६३०) एक दिलेर योद्धा था जिसने मुगलों से क्षेत्र छीनकर राज्य स्थापित किया था। अगले चेरो राजा अनंत राय (१६३०-१६६१) ने लंबे समय तक राज किया। उसका राज्यकाल संग्रामशील रहा क्योंकि उसे मुगलों के आक्रमणों का सामना करना पड़ा। मेदिनी राय (१६६२-१६७४) ने केवल १३ साल राज किया, लेकिन वह सबसे अधिक विख्यात चेरो राजा है। वह बड़ा ही न्यायप्रिय था और अपनी प्रजा से बहुत कम कर वसूलता था। पलामू के किलों में से पुराने किले का निर्माण इसी राजा ने करवाया था। मेदिनी राय के बाद प्रताप राय (१६७५-१६८१) का राज्यकाल शुरू हुआ। उसने पलामू के दूसरे किले का निर्माण कार्य आरंभ करवाया, लेकिन वह किले को पूरा नहीं कर सका। आज भी किला बनाने के लिए लाए गए पत्थरों का ढेर और अपूर्ण किले के हिस्सों का खंडहर पलामू के जंगलों में विद्यमान है।

पलामू के किले

जब चेरो राज्य उत्कर्ष पर था, पलामू एक अच्छी-खासी नगरी थी। उसमें अनेक भव्य बाजार थे और उसकी रक्षा के लिए दो मजबूत किले थे। ये किले ईंट-पत्थर के बने थे। उनके डेढ़ मीटर चौड़े बाहरी दीवारों में जगह-जगह तोप के गोलों के निशान हैं। नए किले में सुंदर नक्काशीवाला बड़ा फाटक था जिसे नागपुरी द्वार कहते हैं। दोनों किलों में गहरे कुंए थे, जिससे किले में शरण ली हुई सेना को पानी की कमी नहीं होती थी। किले के बगल से ओरंगा नदी बहती थी और किले के चारों ओर ऊंची पहाड़ियां और घने जंगल थे।

१८५७ में पलामू

सन १८५७ की क्रांति के समय पलामू में अंग्रेजों के विरुद्ध अनेक सशस्त्र संग्राम छिड़े थे। पलामू की बगावत सच्चे अर्थ में राष्ट्रीय आंदोलन थी क्योंकि उसमें आम प्रजा ही नहीं राजा, सामंत और जमींदार भी शामिल हुए थे। यह संग्राम सन १८५८ तक चलता रहा। उसमें चेरो के साथ मिलकर बोगता और खरवार जनजाति के लोगों ने खुलकर हिस्सा लिया।

पलामू राष्ट्रीय अभयारण्य

पलामू में ही राष्ट्रीय ख्याति का पलामू राष्ट्रीय अभयारण्य भी स्थित है। अभयारण्य लगभग 250 वर्ग किलोमीटर क्षेत्र में फैला हुआ है। यह १९७४ में बाघ परियोजना के अंतर्गत गठित प्रथम ९ बाघ आरक्षों में से एक है। पलामू व्याघ्र आरक्ष १,०२६ वर्ग किलोमीटर क्षेत्र में फैला हुआ है, जिसमें पलामू वन्यजीव अभयारण्य का क्षेत्रफल 980 वर्ग किलोमीटर है। अभयारण्य के कोर क्षेत्र 226 वर्ग किलोमीटर को बेतला राष्ट्रीय उद्यान के रूप में अधिसूचित किया गया है। पलामू आरक्ष के मुख्य आकर्षणों में शामिल हैं बाघ, हाथी, तेंदुआ, गौर, सांभर और चीतल।
पलामू ऐतिहासिक दृष्टि से भी महत्वपूर्ण है। सन १८५७ की क्रांति में पलामू ने अहम भूमिका निभाई थी। चेरो राजाओं द्वारा निर्मित दो किलों के खंडहर पलामू व्याघ्र आरक्ष में विद्यमान हैं। पलामू में कई प्रकार के वन पाए जाते हैं, जैसे शुष्क मिश्रित वन, साल के वन और बांस के झुरमुट, जिनमें सैकड़ों वन्य जीव रहते हैं। पलामू के वन तीन नदियों के जलग्रहण क्षेत्र को सुरक्षा प्रदान करते हैं। ये नदियां हैं उत्तर कोयल औरंगा और बूढ़ा। २०० से अधिक गांव पलामू व्याघ्र आरक्ष पर आर्थिक दृष्टि से निर्भर हैं। इन गांवों की मुख्य आबादी जनजातीय है। इन गांवों में लगभग १,००,००० लोग रहते हैं। पलामू के खूबसूरत वन, घाटियां और पहाड़ियां तथा वहां के शानदार जीव-जंतु बड़ी संख्या में पर्यटकों को आकर्षित करते हैं।
इस अभयारण्य तक पहुँचने के लिए भारतीय रेल द्वारा रांची स्टेशन से जाया जा सकता है। सबसे नजदीकी हवाई अड्डा रांची है।
केदाह

राजपरिवार व औपचारिक नाम

मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। केदाह का संवैधनिक अध्यक्ष सुल्तान कहलाता है हालांकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और केदाह का नाम "केदाह दार-उल-अमन" (قدح در الامن) है, यानि "केदाह, शांति का घर"। मलेशिया के राज्यों में अक्सर राजपरिवारों की राजधानी राज्य की प्रशासनिक राजधानी से अलग होती है और केदाह राज्य की राजसी राजधानी अनक बुकित है।

विवरण

केदाह के सर्वोच्च पर्वत की ऊँचाई लगभग 6,000 फुट है जो इस राज्य के पूर्वी भाग में उत्तर से दक्षिण फैले हैं। नदियाँ प्राय: छोटी हैं जिनमें प्रमुख केडा तथा मुडा हैं। इस राज्य का क्षेत्रफल 3,639 वर्गमील तथा जनसंख्या 9,88,358 (1969) है जिनमें से दो तिहाई मनुष्य मलय जाति के मुसलमान हैं।
अलोर सेतार (Alor star) इसकी राजधानी है जो केडा नदी के किनारे समुद्र से 10 मील दूर स्थित है। सुंगेई पतानी (Sungei Patani) इसका दूसरा मुख्य नगर है। मलय राज्यसंघ के अंतर्गत यहाँ सर्वाधिक चावल उत्पन्न होता है। इसकी अन्य उपजें रबर, नारियल तथा टैपिओका (Tapioca) है।
खवासा

खवासा मध्य प्रदेश के सिवनी जिले का एक ग्राम है। यह ग्राम राष्ट्रीय राजमार्ग ७ पर नागपूर एवं सिवनी में मध्य स्थित है। पेंच राष्ट्रीय उद्यान इस ग्राम के निकट स्थित है।
रम्या कृष्णन

अभिनय

इनका अभिनय में शुरूआत केवल 13 वर्ष की उम्र में हुआ। तब वे 8वीं कक्षा में पढ़ती थीं। यह एक मलयालम भाषा की फिल्म नेरम पुलरुंबोल में मम्मूठी और मोहनलाल के साथ मुख्य भूमिका में थीं। लेकिन इस फिल्म के प्रदर्शन में देरी हुई और यह फिल्म 1986 में प्रदर्शित हुई। इस कारण उनकी पहली प्रदर्शित फिल्म वेल्लाई मनसू (1985) नामक एक तमिल फिल्म बनी। जिस में उनके साथ वाई॰ जी॰ महेन्द्र ने अभिनय किया।
यह कई तमिल और तेलुगू फिल्मों में भगवान बनी हैं। जिसमें अम्मोरु (तमिल में अम्मान), राजा कालियाम्मान, श्री राजा राजेश्वरी, अन्नई कलीगम्बल, कुट्टी पिसासु और मदुरै मीनातचि है। इसके अलावा एक बहुत पहले के एक कन्नड़ फिल्म में वह कृष्णा रुक्मणी में भी इस प्रकार का किरदार निभाया था। जिसमें वे गड़ीबिड़ी गण्डा, मंगलयम ठंठुननएना और रक्था कन्नीरु के साथ अभिनय किया।
अहमद शाह बहादुर

मुग़ल सम्राटों का कालक्रम

<timeline>
ImageSize = width:1000 height:160
PlotArea  = left:20 right:50 bottom:50 top:10
AlignBars = early
Colors =
id:canvas   value:white
id:MUG value:orange legend: मुग़ल_साम्राज्य
id:SUR value:purple legend: सूरी_साम्राज्य
id:ACTIVE value:rgb(1,0,0.07) 

DateFormat = yyyy
Period   = from:1526 till:1857
TimeAxis  = orientation:horizontal
Legend   = columns:2 left:280 top:20 columnwidth:150
PlotData=
bar:PRMs width:50 mark:(line,white) align:left fontsize:s
from:1526 till:1530 shift:(-5,35) color:MUG text:"बाबर 1526–1530"
from:1530 till:1540 shift:(-10,-40) color:MUG text:"हुमायूँ 1530–1540"
from:1540 till:1545 shift:(-5,50) color:SUR text:"शेर शाह सूरी 1540–1545"
from:1545 till:1554 shift:(-10,-55) color:SUR text:"इस्लाम शाह सूरी 1545–1554"
from:1555 till:1556 shift:(0,35) color:MUG text:"हुमायूँ 1555–1556"
from:1556 till:1605 shift:(-35,-40) color:MUG text:"अकबर 1556–1605"
from:1605 till:1627 :(-30,35) color:MUG text:"जहांगीर 1605–1627"
from:1627 till:1658 shift:(-45,-40) color:MUG text:"शाहजहाँ 1627–1658"
from:1658 till:1707 shift:(-40,35) color:MUG text:"औरंगज़ेब 1658–1707"
from:1707 till:1712 shift:(-5,-40) color:MUG text:"बहादुर शाह प्रथम 1707–1712" 
from:1712 till:1713 shift:(0,35) color:MUG text:"जहांदार शाह 1712–1713" 
from:1713 till:1719 shift:(-10,-55) color:MUG text:"फर्रुख्शियार 1713 –1719" 
from:1719 till:1719 shift:(0,50) color:MUG text:"रफी उल-दर्जत 1719" 
from:1719 till:1719 shift:(0,65) color:MUG text:"रफी उद-दौलत 1719" 
from:1719 till:1748 shift:(-40,-70) color:MUG text:"रोशन अख्तर बहादुर 1719–1748" 
from:1748 till:1754 shift:(-2,35) textcolor:ACTIVE color:MUG text:"अहमद शाह बहादुर 1748–1754" 
from:1754 till:1759 shift:(-5,-40) color:MUG text:"अज़ीज़ुद्दीन 1754–1759" 
from:1759 till:1760 shift:(-5,50) color:MUG text:"मुही-उल-मिल्लत 1759–1760" 
from:1759 till:1806 shift:(-45,-55) color:MUG text:"अली गौहर 1759–1806" 
from:1806 till:1837 shift:(-45,35) color:MUG]]|after=आलमगीर द्वितीय|years=१७४८–१७५४}}
|}
एलएचसी-एफ प्रयोग

प्रयोजन

एलएचसी-एफ प्रयोग का मुख्य प्रयोजन संघट्टक द्वार जनित उदासीन पाई कणों (π⁰) की संख्या और ऊर्जा का मापन करना है। यह परा-उच्च ऊर्जा ब्रह्माण्ड किरणों को समझाने में सहायक हो सकता है।
अतितप्त भाप

संतृप्त भाप

संतृप्त भाप वह भाप है जो गरम जल के साथ, उसके ही दाब पर, साम्यावस्था में है। अर्थात संतृप्त भाप का ताप, उस दाब के संगत जल के क्वथनांक से अधिक नहीं होता।
चाटखिल उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

चाटखिल उपजिला बांग्लादेश के दक्षिण-पूर्वी भाग में, चट्टग्राम विभाग के नोय़ाखाली जिले में स्थित है।
बाह्य प्रत्यक्षवाद

बाह्य प्रत्यक्षवाद ज्ञानमीमांसा का एक सिद्धान्त है जिसके अनुसार बाह्य वस्तु का ज्ञान अनुमान से नहीं वरन् प्रत्यक्ष प्राप्त होता है। प्रत्यक्ष ज्ञान संभव माने बिना अनुमान नहीं लगाया जा सकता। यदि बाह्य वस्तु का प्रत्यक्ष कभी न हुआ हों, तो मानसिक प्रतिरूपों से बाह्य वस्तु का अस्तित्व सिद्ध ही नहीं हो सकता। इसलिए बाह्य वस्तु का ज्ञान अनिवार्य रूप से प्रत्यक्ष ही होता है। इंद्रियों के द्वारा जो कुछ दिखाई या सुनाई पड़ता है, बाह्य वस्तुएँ वैसी ही होती हैं।
भारत में बौद्ध दर्शन की वैभाषिक शाखा के प्रवर्तक इस सिद्धांत को स्वीकार करते हैं। वे बाह्य वस्तु और मन दोनों का अस्तित्व मानते हैं। मन में बाह्य वस्तु का प्रत्यक्ष ज्ञान प्राप्त होता है। यह प्रत्यक्ष ज्ञान इंद्रियों के माध्यम से होता है। इंद्रियाँ बाह्य जगत् के साथ संपर्क में आकर उससे एक प्रकार का संस्कार प्राप्त करती हैं। वे उन संस्कारों के साथ चित्त को प्रबुद्ध कर उसमें चेतना उत्पन्न कर देती हैं। तभी चित्त में संसार के ज्ञान का उदय होता है। जो वस्तु इंद्रियग्राह्य नहीं है, उसे मन भी नहीं जान सकता। अत: इंद्रियातीत वस्तुओं की सत्ता (जैसे आत्मा) वैभाषिकों को स्वीकार नहीं है।
पश्चिम में आधुनिक नव्यवस्तुवादी (नियो रियलिस्ट) भी बाह्यप्रत्यक्षवाद का समर्थन करते हैं। वस्तुवादी विचारधारा नई नहीं है और न बाह्यप्रत्यक्षवाद। मनुष्य स्वभाव से ही इस सिद्धांत को आदि काल से मानता आ रहा है। अरस्तू के दर्शन में इसके तत्व उपलब्ध हैं। संत टॉमस एक्विनस् ने १३वीं शताब्दी में इसका पुन: प्रतिपादन किया। आधुनिक युग में बाह्यप्रत्यक्षवादी विचारधारा जर्मनी में उदित हुई। वहाँ वस्तुवादी दार्शनिक फ्रेंज ब्रेंटानो, एलेकजेंडर मीनांग, एडमंड हसरल आदि ने बाह्य-प्रत्यक्षवाद का समर्थन किया। उनसे प्रभावित इंग्लैंड के दार्शनिक जी. ई. मूर, बट्रेंड रसेल आदि ने भी इस सिद्धांत को स्वीकार किया। इसके उपरांत अमरीका तथा अन्य अनेक देशों में इसके अनुयायी पैदा हो गए।
बॅलग्रेड

इतिहास

यूरोप की सबसे महत्वपूर्ण प्रागैतिहासिक संस्कृतियों में से एक, विनका संस्कृति, 6वीं सहस्राब्दी ईसा पूर्व में बेलग्रेड क्षेत्र के भीतर विकसित हुई थीं। प्राचीन काल में, थारको-डैकियों ने इस क्षेत्र का निवास किया और 279 ईसा पूर्व के बाद, सेल्ट्स ने इस शहर का नामकरण किया, जिसका नामकरण सिंगिडन था। ऑगस्टस के शासन में रोमनों द्वारा इसे जीत लिया गया था और दूसरी शताब्दी के मध्य में रोमन शहर के अधिकारों से सम्मानित किया गया। यह 520 के दशक में स्लाव द्वारा बसाया गया था, और 1284 में 1284 में सर्बियाई राजा स्टीफन ड्रैगुटिन की राजधानी बनने से पहले बाइज़ेंटाइन साम्राज्य, फ्रेंकिश साम्राज्य, बुल्गेरियाई साम्राज्य और हंगरी के साम्राज्य के हाथों के बीच कई बार बदलता रहा। 1521 में, बेलग्रेड ओटोमन साम्राज्य द्वारा जीत लिया गया और मेद्रेवो के संजक का प्रशासन क्षेत्र बन गया। यह अक्सर ओटोमन से हैब्सबर्ग शासन के हाथों में गुजरता रहा, जिसने ऑस्ट्रो-ओटोमन युद्धों के दौरान शहर के अधिकांश हिस्सों को नष्ट कर दिया था। 1841 में बेलग्रेड को फिर से सर्बिया की राजधानी का नाम दिया गया। उत्तरी बेलग्रेड 1918 तक सबसे दक्षिणी हैब्सबर्ग का हिस्सा रहा, पूर्व ऑस्ट्रो-हंगेरियन प्रदेशों के नए [सर्ब, क्रोट और स्लोवेनिया राज्य] का हिस्सा होने के कारण, विश्व युद्ध के बाद इसे शहर से जोड दिया गया। एक रणनीतिक स्थिति में होने के कारण, शहर ने 115 युद्धों में शामिल हुआ और 44 बार ढहा दिया गया। बेलग्रेड, 1918 में यूगोस्लाविया के निर्माण से 2006 में विघटन तक उसकी राजधानी रहा।

भूगोल

बॅलग्रेड समुद्र तल से 116.75 मीटर (383.0 फीट) ऊपर है और यह डेन्यूब और सावा नदियों के संगम पर स्थित है। बॅलग्रेड का ऐतिहासिक केन्द्र, कलमदेदन, दोनों नदियों के दाहिने किनारे पर स्थित है। 19वीं शताब्दी के बाद से, शहर का विस्तार दक्षिण और पूर्व में हुआ है; द्वितीय विश्व युद्ध के बाद, बॅलग्रेड को ज़मुन से जोड़ते हुए, न्यू बॅलग्रेड को सावा नदी के बाएं किनारे पर बनाया गया था। शहर में 360 वर्ग किलोमीटर (140 वर्ग मील) का एक शहरी क्षेत्र है, जबकि अपने महानगरीय क्षेत्र के साथ यह 3,223 किमी² (1,244 वर्ग मील) को कवर करता है। सावा और डेन्यूब के पार, भूमि ज्यादातर समतल है, जिसमें जलोढ़ मैदानी भाग और लेशियल पठार हैं।
कोपेन जलवायु वर्गीकरण के अनुसार बेलग्रेड में एक आर्द्र उपोष्णकटिबंधीय जलवायु (Cfa) है, चार मौसमों और समान रूप से वर्षा के साथ। एक वर्ष में औसतन 31 दिन होते हैं, जब तापमान 30°C (86°F) से ऊपर होता है, और 95 दिन जब तापमान 25°C (77 ° F) से ऊपर होता है। बॅलग्रेड में प्रति वर्ष लगभग 691 मिलीमीटर (27 इंच) वर्षा होती है, जिसमें अन्तिम वसंत सबसे नम होता है। धूप के घंटे की औसत वार्षिक संख्या 2,112 है।

जनसांख्यिकी

2011 की जनगणना के अनुसार, शहर की आबादी 1,166,763 है, जबकि बेलग्रेड के शहरी क्षेत्र (बोरिका, ओविका और सुरक्लिन की समीपवर्ती शहरी बस्तियों के साथ) में 1,233,796 निवासी हैं, और महानगरीय क्षेत्र की जनसंख्या (बेलग्रेड शहर का प्रशासनिक क्षेत्र) 1,659,440 लोगों की है।
टिम्बकटू विश्वविद्यालय

पश्चिमी अफ्रीका के माली नगर में स्थिक एक विश्वविद्यालय है।